OpenLLM-France/wikimedia huggingface dataset:
# Damga

Damga fou un regne de la regió del riu Senegal.
Al segle xvi Colli Tenguella (+ 1586) va dominar el Futa. N'Guénar es diu que va resistir 7 anys, Boseya i Laao tres anys i Damga un any sencer. La conquesta iniciada el 1520 es va acabar vers 1532. Colli Tenguella va agafar el títol de Satigui, va instal·lar la seva capital à Toumbéré Guingué i va fundar el regne de Denanke (Déniankobé).
El 1776 el «partit marabútic» —designat així per analogia sense ser realment un partit d'aquesta tendència purament— va aconseguir el seu objectiu que era acabar amb el domini de la dinastia Tenguella de Denanke. Suleymaan Baal fou la personalitat més destacada de la massa de musulmans irredemptistes, però no volia el poder per a si mateix, potser sabent que la seva mort estava propera (de fet va morir el 1778) o per modèstia i realisme. Les províncies que esdevenien ara musulmanes eren d'oest a est el Dimar, el Tooro, el Laao, els Yirlaaɓe-Hebyaaɓe, el Boseya, el Ngenaar i el Damga. El poder doncs va restar de facto vacant fins al 1778 quan finalment fou entronitzat el primer almamy (imam o emir al-Muuminin que vol dir Comandant dels Creients) del Futa Toro, però amb aquest país tanmateix com una federació teocràtica, emirat o imamat (almamiat). El país va tenir 51 almamys.
L'imamat va durar una mica més d'un segle si bé a partir de 1859 (amb l'almamy Raasin Mamadu Wahabu), el Futa fou desmembrat pels francesos i va quedar reduït a la província del Laao, l'única on l'almami tenia poder, mentre que el Dimar fou agregat a la colònia del Senegal i el Damga, Boseya i Tooro van conservar una certa autonomia.
Els tractats del 20 de setembre de 1859 estipulaven que França reconeixia Elfeki Mahmadou com a cap responsable del país de Damga entre Gaol a l'oest i Dembankané a l'est. El títol d'elfeki existia ja en temps dels Deniyankoobé. El títol va persistir. L'elfeki fou una de les cinc dignitats del Futa que va participar en l'elecció de l'imam quan fou elegit almamy Abdoul Kader Kane (1778).
El Futa Toro del final del període colonial va quedar constituït pels dos departaments: Podor i Matam, tocant al riu Senegal i a l'estepa del Ferlo amb 25.093 km². Cadascun tenia quatre districtes (arrondissements) que cobrien les antigues regions tradicionals:
* Dimar (capital Cile-Bubakar)
* Tooro (capital Njum)
* Laao (capital actuel Kaskas)
* Yirlaaɓe (capital Saldé)
* Bosseya (capital Cilony)
* Ngenaar (capital Wuro Soogi)
* Damga (capital Kanel).
El 1957 Damga es va dividir en dos districtes amb una capital pel segon districte que fou Semme.

## Referències

* Les Toucouleur du Fouta Tooro : Stratification sociale et structure familiale, per Yaya Wane
# Dangolsheim

Dangolsheim (en alsacià Dàngelse) és un municipi francès, situat a la regió del Gran Est, al departament del Baix Rin. L'any 1999 tenia 603 habitants.
Forma part del cantó de Molsheim, del districte de Molsheim i de la Comunitat de comunes de la Mossig i del Vignoble.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 446 | 503 | 531 | 514 | 493 | 603 |

## Administració

Llista d'alcaldes :
| Període | Identitat | Partit |
| 1976-1995 | Achille Ohrel | |
| 1995- | Yves Beller | |
# Dangurli

Dangurli fou un petit estat tributari protegit del tipus zamindari, a l'esquerra del riu Wainganga al districte de Bhandara, Províncies Centrals, situat a 21° 36′ N, 80° 11′ E﻿ / ﻿21.600°N,80.183°E﻿ / 21.600; 80.183. Estava format només per un poble amb una superfície de 762 hectàrees. El sobirà es reclamava de casta rajput. La població el 1881 era de 777 habitants.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Date

* Aquest article tracta sobre la ciutat de la prefectura de Fukushima. Vegeu-ne altres significats a «Date (Hokkaidō)».
Date (伊達市, Date-shi) és una ciutat de la prefectura de Fukushima, al Japó.
El 2015 tenia una població estimada de 63.755 habitants. El 2014 tenia una àrea total de 265,10 km².

## Geografia

Date està situada al nord de la prefectura de Fukushima, i fa frontera amb la prefectura de Miyagi pel nord. Els rius Abukuma i Hirose creuen la ciutat.

### Municipalitats veïnes

* Prefectura de Fukushima
** Sōma
** Fukushima
** Kunimi
** Kawamata
** Koori
** Iitate
* Prefectura de Miyagi
** Shiroishi
** Marumori

## Història

L'àrea de l'actual Date fou part de l'antiga província de Mutsu, i fou la llar ancestral del clan Date, que prosperà durant el període Kamakura i governà el domini de Sendai durant el període Edo. Després de la restauració Meiji, l'àrea passà a pertànyer a la província d'Iwaki, i fou organitzada en nombroses viles l'1 d'abril de 1898. L'1 d'abril de 1940 la vila de Nagaoka esdevingué el poble de Date.
L'actual ciutat de Date fou establerta l'1 de gener de 2006 mitjançant diverses fusions amb viles i pobles veïns.
Date està situada 60 km nord-oest de la Central nuclear de Fukushima Dai-ichi, on es produí l'accident nuclear resultat del terratrèmol i tsunami del Japó del 2011. Tot i trobar-se fora de la zona d'exclusió, els nivells de radiació a la ciutat forçaren als seus ciutadans a romandre tancats dins dels edificis.

## Referències

* ↑ «Population of Cities» (XLS) (en japonès). Statistics Bureau of Japan, 01-01-2015. [Consulta: març 2016].
* ↑ Takahiko Hyuga i Shigeru Sato. «Fukushima Students Wear Masks as Radiation Looms» (en anglès). Bloomberg, 11-05-2011. [Consulta: 11 maig 2011].

## Enllaços externs

* Pàgina web de l'ajuntament de Date Arxivat 2006-01-10 a Wayback Machine. (japonès)
Viccionari
# Delta-Nonalactona

La delta-nonalactona és un compost químic que es troba al whisky de Bourbon.

## Referències

* ↑ Poisson, L «Characterization of the most odor-active compounds in an American Bourbon whisky by application of the aroma extract dilution analysis» (en anglès). J. Agric. Food Chem., 56, 14, juliol 2008, pàg. 5813–5819. DOI: 10.1021/jf800382m.
# David Held

David Held (Londres, 27 d'agost de 1951 - Durham, 2 de març de 2019) va ser un sociòleg anglès, professor de política i sociologia de l'Open University i catedràtic de ciència política en la càtedra Graham Wallace de ciències polítiques en la London School of Economics. Es va formar a Gran Bretanya, França i Estats Units. Fou cofundador de l'editorial Polity, especialitzada en temes de ciències socials i humanitats.

## Obres principals

* Introduction to Critical Theory: Horkheimer to Habermas (1989)
* Models of Democracy (1987), fully revised 2nd edition (1996), 3a edició (2006)
* Political Theory and the Modern State (1989)
* Democracy and the Global Order: From the Modern State to Cosmopolitan Governance (1995)
* Global Transformations: Politics, Economics and Culture, coautor (1999)
* Globalization/Anti-Globalization coautor (2002), 2a edició (2007)
* Cosmopolitanism: A Defence (2003)
* Global Covenant: The Social Democratic Alternative to the Washington Consensus (2004)

## Enllaços externs

* Pàgina al LSE Arxivat 2019-03-30 a Wayback Machine. (anglès)
# Custenau

El custenau és una llengua arawak del grup de llengües Paresí-Waurá actualment extingida que es va parlar al Brasil.

## Referències

* ↑ Ramirez, Henri. Enciclopédia das línguas Arawak: acrescida de seis novas línguas e dois bancos de dados. 3. 1. Editora CRV, 2020, p. 290. DOI 10.24824/978652510234.4. ISBN 978-65-251-0234-4 [Consulta: 1r juliol 2021]. Arxivat 2021-04-19 a Wayback Machine.
* ↑ Ramirez, Henri, & França, Maria Cristina Victorino de. (2019). Línguas Arawak da Bolívia. LIAMES: Línguas Indígenas Americanas, 19, e019012. https://doi.org/10.20396/liames.v19i0.8655045
# Deng Shudi

Deng Shudi (en xinès: 邓书弟; nascut el 10 de setembre de 1991) és un gimnasta xinès. Va participar com a part de l'equip nacional xinès als Campionats Mundials de Gimnàstica Artística de 2014 i 2015 i als Jocs Olímpics de Rio de Janeiro 2016, on va guanyar medalla de bronze en la competició per equips.

## Carrera

Al Campionat Mundial de Gimnàstica Artística de 2014, celebrat a Nanning, va competir en els sis aparells en la final per equips, contribuint amb un puntaje de 89.914; el seu equip va finalitzar en tercer lloc. Individualment, va finalitzar en el sisè lloc del concurs complet amb 89.732 punts i quarta en les barres paral·leles amb 15.666 punts.
A l'any següent, al Campionat de Glasgow, va participar en quatre aparells en la final per equips: sòl (14.966), anelles (14.600), salt (15.233) i barres paral·leles (16.066). Novament, l'equip xinès va finalitzar en tercer lloc, per darrere del Japó i Regne Unit. En l'esdeveniment individual va obtenir el bronze amb 90.099 punts. A més, en les barres paral·leles va empatar amb Oleg Stepko en el tercer lloc i va finalitzar cambra en la final de sòl.

## Referències

* ↑ «DENG Shudi». Arxivat de l'original el 2016-08-06. [Consulta: 8 agost 2016].
* ↑ «Artistic Gymnastics: Men's Team Final». rio2016.org. Arxivat de l'original el 2016-09-19. [Consulta: 8 agost 2016].
* ↑ «Men's Team Final: Results». Arxivat de l'original el 2016-07-17. [Consulta: 8 agost 2016].
* ↑ «Men's All Around: Results». Arxivat de l'original el 2016-03-04. [Consulta: 8 agost 2016].
* ↑ «Men's Parallel Bars: Results». Arxivat de l'original el 2016-07-17. [Consulta: 8 agost 2016].
* ↑ «Men's Team Final: Results». Arxivat de l'original el 2016-03-04. [Consulta: 8 agost 2016].
* ↑ «Men's All Around: Results». Arxivat de l'original el 2016-03-04. [Consulta: 8 agost 2016].
* ↑ «Men's Parallel Bars: Results». Arxivat de l'original el 2016-01-26. [Consulta: 8 agost 2016].
* ↑ «Men's Floor: Results». Arxivat de l'original el 2016-08-23. [Consulta: 8 agost 2016].

## Enllaços externs

* Deng Shudi a la Federació Internacional de Gimnàsia.
# Descaminament

Descaminament (pharming en anglès, pronunciat farming) és un atac al nostre ordinador amb la intenció de redirigir el tràfic d'un lloc web a un altre de maliciós.
El descaminament es pot fer canviant el fitxer hosts en l'ordinador de la víctima o aprofitant alguna vulnerabilitat del programari del servidor de DNS. Els servidors DNS són els ordinadors responsables de posar en correspondència els noms de domini amb les adreces IP reals del servidor. També et poden robar
La paraula en anglès pharming és un joc entre "farming" i "phising" (pesca electrònica).
El descaminament ha esdevingut una seriosa preocupació pels negocis desenvolupant activitat comercial a Internet, com els bancs o les botigues en línia. Ni el programari d'antivirus ni el d'eliminació de programari espia (spyware) no us poden protegir del descaminament. Alguns navegadors, com el Firefox, avisen en alguns casos si la plana conté enllaços sospitosos.
# Dilta

Dilta és un gènere d'insectes arqueògnats a la família Machilidae. Són insectes esvelts, sense ales, i presenten colors pàl·lids, sovint clapejats.
Es troben típicament al terra en llocs de molta vegetació. Les espècies de Dilta estan restringides a Europa occidental i a parts del nord d'Àfrica.

## Taxonomia

* Dilta altenai
* Dilta bitschi
* Dilta chateri
* Dilta concolor
* Dilta denisi
* Dilta femina
* Dilta geresiana
* Dilta heteropalpa
* Dilta hibernica
* Dilta insulicola
* Dilta isomorpha
* Dilta italica
* Dilta littoralis
* Dilta lundbladi
* Dilta machadoi
* Dilta maderiensis
* Dilta minuta
* Dilta saxicola
* Dilta similis
* Dilta spinulopalpa
* Dilta spinulosa
# Dignano

Dignano (friülà Dignan) és un municipi italià, dins de la província d'Udine. L'any 2007 tenia 2.415 habitants. Limita amb els municipis de Coseano, Flaibano, Rive d'Arcano, San Daniele del Friuli, San Giorgio della Richinvelda (PN) i Spilimbergo (PN).

## Administració

Llista d'alcaldes :
| Període | Identitat | Partit |
| 2004- | Giambattista Turridano | Llista cívica |

## Personatges il·lustres

* Jacopo Pirona, escriptor i gramàtic.
# Jean-Henri Fabre

Jean-Henri Fabre (Sant Leons, Occitània, 21 de desembre de 1823 - Serinhan dau Comtat, Provença, 11 d'octubre de 1915) fou un entomòleg francès d'origen occità. Fou professor a Ajaccio i Avinyó. Es retirà a Serinhan, on es dedicà exclusivament a l'estudi dels insectes, i emprengué un gran nombre d'investigacions, que recollí en la seva obra més important, Souvenirs entomologiques (1870-89). És considerat com un dels fundadors de l'entomologia. Va mantenir contactes amb el felibritge i se'n conserva una voluminosa correspondència amb Charles Darwin, Frederic Mistral, Josèp Romanilha i John Stuart Mill.

## Obres

* Souvenirs entomologiques
* Poésie françaises et provençales
* Le monde merveilleux des insectes
* Vie des insectes
* Scène de la vie des insectes
* Moeurs des insectes
* Merveille de l'instinct chez les insectes
* Les Ravageurs
* Les Auxiliaires
* Les Serviteurs
* Le Ciel
* La Terre
* La Plante
* Le Livre des Champs
* Chimie agricole
* L'Industrie

## Enllaços externs

* Jean-Henri Fabre, e-museum (francès)
* Jean-Henri Fabre, e-museum (anglès)
# Quint Gal·li

Quint Gal·li (en llatí Quintus Gallius) va ser un magistrat romà del segle i aC.
Era candidat a pretor l'any 64 aC i va ser acusat d'ambitus per Marc Calidi, però defensat per Ciceró, va ser absolt i finalment va ser pretor urbà l'any 63 aC i va presidir el judici de Gai Corneli.

## Referències

* The Lives of the Twelve Caesars. Per Gaius Suetonius Tranquillus
# Festivaletteratura

El Festivaletteratura és un festival literari creat l'any 1997 que se celebra els primers dies de setembre a Màntua, durant el qual se succeeixen trobades amb autors, lectures, espectacles, concerts i instal·lacions artístiques.

## Història

Els organitzadors es van inspirar en iniciatives similars existents en països anglosaxons com el de Hay-on-Wye de Gal·les.
L'esdeveniment ha anat creixent durant les diferents edicions, tant en nombre d'actes com en públic assistent: de les 15.000 entrades dels 105 actes de la primera edició de 1997, fins a les 122.500 entrades de l'edició de 2019.
El Festivaletteratura comença el dimecres, amb la inauguració en presència de les autoritats i el comitè organitzador, i finalitza el diumenge següent, amb l'acte final a la Piazza Castello.

## Referències

* ↑ Il Comitato Organizzatore è composto, come dal primo anno, da Laura Baccaglioni, Carla Bernini, Annarosa Buttarelli, Francesco Caprini, Marzia Corraini, Luca Nicolini (pres.), Paolo Polettini, Gianni Tonelli.
* ↑ Giampaolo Visetti «La nostra follia fu vivere da librai (a Mantova)». .
* ↑ Paiola, Marco. «Mantova e festivalletteratura». A: Città in festival. Nuove esperienze di marketing territoriale. Franco Angeli, 24 settembre 2009. ISBN 978-88-568-1939-7.
* ↑ «Festivaletteratura chiude con 122.500 presenze: poco più del 2018», 09-09-2019.
# Jim Rigsby

Jim Rigsby va ser un pilot estatunidenc de curses automobilístiques nascut el 6 de juny del 1923 a Spadry, Arkansas.
Rigsby va córrer a la Champ Car a la temporada 1952 incloent-hi la cursa de les 500 milles d'Indianapolis d'aquest any.
Jim Rigsby va morir el 31 d'agost del 1952 disputant una cursa a Dayton, Ohio.

## Resultats a la Indy 500

| Any | Cotxe | Sortida | Vel. mitja | Ranking | Final | Voltes | V. líder | Retirat |
| 1952 | 29 | 26 | 133.904 | 33 | 12 | 200 | 0 | Va acaar |
| Totals | Totals | Totals | Totals | Totals | Totals | 200 | 0 | |
| Curses | 1 |
| Poles | 0 |
| Voltes líder | 0 |
| Victòries | 0 |
| Top 5 | 0 |
| Top 10 | 0 |
| Retirades | 0 |

## A la F1

El Gran Premi d'Indianapolis 500 va formar part del calendari del campionat del món de la Fórmula 1 entre les temporades 1950 a la 1960. Els pilots que competien a la Indy durant aquests anys també eren comptabilitats pel campionat de la F1.
Jim Rigsby va participar en 1 cursa de F1, debutant al Gran Premi d'Indianapolis 500 del 1952.

### Palmarès a la F1

* Participacions: 1
* Poles: 0
* Voltes Ràpides: 0
* Victòries: 0
* Pòdiums: 0
* Punts vàlids per la F1: 0
# Joan Bruguera (Girona)

Joan Bruguera va ser un metge nascut a Girona a finals del s. XIV o principis del s. XV, i que va morir el 1452.
Aquest metge va deixar un llegat que va permetre fundar a Montpeller el Col·legi de Girona, on podies estar-s'hi els estudiants de Medicina que acabessin els seus estudis a aquesta ciutat. Per a això va deixar dues beques de vuit-cents escuts d'or, la seva pròpia biblioteca i una vaixella de plata. Aquest Col·legi va durar més d'un segle.
Actualment la ciutat de Girona gestiona aquest Col·legi, mitjançant la Fundació Joan Bruguera, i també convoca beques per a estudiants gironins que vulguin estudiar Medicina a la Universitat de Montpeller.
En Joan Bruguera ha estat reconegut en posar el seu nom a sengles carrers de Figueres i de Girona, i també a l'Escola Joan Bruguera de Girona.
L'edifici del Col·legi de Girona a Montpeller és situat al barri vell, precisament al carrer de Girona (Rue de Girone).

## Referències

* ↑ «Joan Bruguera | Real Academia de la Historia». [Consulta: 3 maig 2022].
* ↑ «COMG - Beques Joan Bruguera». [Consulta: 3 maig 2022].
* ↑ «Metges Catalans | Joan Bruguera». [Consulta: 3 maig 2022].

## Enllaços externs

* Fons Fundació Joan Bruguera - Col·legi de Montpeller
# Joan de Muga Dòria

Joan de Muga Dòria (Barcelona, 1946 - Barcelona, 2 de gener de 2020) fou un galerista i editor català significativament compromès amb la creació contemporània.
El març del 1976 va crear, amb el seu pare Manuel de Muga i Toset, la galeria d'art que porta el nom d'un dels principals promotors de l'art d'avantguarda del segle XX a Catalunya, la Galeria Joan Prats. També va ser impulsor d'altres espais d'art a Nova York, Los Angeles i Barcelona, havent destacat per la promoció internacional d'artistes catalans. També fou rellevant la seva tasca al capdavant d'Ediciones Polígrafa i l'edició i distribució d'obres de grans creadors a través de Polígrafa Obra Gràfica, que té presència a les principals fires d'art del món. Per aquests mèrits li fou concedida la Creu de Sant Jordi l'any 2015.

## Referències

* 1 2 «El Govern distingeix amb la Creu de Sant Jordi 27 personalitats i 15 entitats». Gencat, 14-04-2015 [Consulta: 15 abril 2015]. «Còpia arxivada». Arxivat de l'original el 2016-04-14. [Consulta: 15 abril 2015].
* ↑ Lluís, Permanyer «Manuel de Muga a Joan Prats» (en castellà). La Vanguardia, 20-03-1976 [Consulta: 3 gener 2020].
# Joaquim Moutinho

Joaquim Moutinho da Silva Santos (Porto, Portugal; 14 de desembre de 1951 - Lisboa, Portugal; 22 de novembre de 2019) va ser un pilot de ral·li portuguès dels anys 70 i 80, molt vinculat a la marca d'automòbils francesa Renault. Guanyador del Ral·li de Portugal de 1986 i del Campionat de Portugal de Ral·lis dels anys 1985 i 1986. El seu copilot habitual va ser Edgar Fortes.

## Trajectòria

Moutinho s'inicia al ral·li a principis dels anys 70 disputant proves nacionals, donant el salt de qualitat a partir de 1984 quan s'incorpora a l'equip Renault, començant a guanyar diferents ral·lis del Campionat de Portugal de Ral·lis amb un Renault 5 Turbo "Tour de Corse", concretament en aquella primera temporada en guanyaria sis. Posteriorment, amb Renault, Moutinho guanya el Campionat de Portugal de 1985 imposant-se com a guanyador en sis dels ral·lis i el Campionat de 1986, imposant-se en quatre dels ral·lis.
En paral·lel, l'any 1986, amb el Renault 5 Turbo "Tour de Corse", guanya el Ral·li de Portugal, prova del calendari del Campionat Mundial de Ral·lis.

## Victòries al WRC

| # | Ral·li | Any | Copilot | Vehicle |
| 1 | Rallye de Portugal - Vinho do Porto | 1986 | Edgar Fortes | Renault 5 Turbo "Tour de Corse" |

## Referències

* ↑ «Fallece Joaquim Moutinho, único ganador portugués en el WRC» (en castellà). [Consulta: 10 juliol 2022].
* ↑ Shacki. «Joaquim Moutinho - rally profile eWRC-results.com» (en anglès). [Consulta: 10 juliol 2022].
* ↑ «Joaquim Moutinho y la sorpresa del Rally de Portugal de 1986» (en castellà), 28-02-2018. [Consulta: 10 juliol 2022].
# Joan III d'Armanyac

Joan III (ca. 1359 - Alessandria, 25 de juliol de 1391) va ser comte d'Armanyac, Fesenzac i Rodés, vescomte de Lomanha i Auvillars, vescomte de Carlat de 1384 a 1391. Era fill de Joan II el Geperut, comte d'Armanyac, de Fesenzac i de Rodés, i de Joana de Périgord.
El 14 de maig de 1378, Joan III es va casar amb Margarida de Comenge (1363 † 1443), comtessa de Comenge (1363-1443). Van tenir dues filles:
* Joana, casada el 1409 amb Guillem Amanieu de Madaillan (1375 † 1414), senyor de Lesparre, de Blasimont, de Rauzan, de Pujols i de Cancon.
* Margarida, casada el 30 de novembre de 1415 amb Guillem II de Narbona o Guillem d'Arborea, antic jutge d'Arborea (fins a 1410) (mort a la batalla de Verneuil, el 14 d'agost de 1424), vescomte de Narbona (1397-1424)
El 1390, va aspirar al regne de Mallorca, però va ser vençut per les tropes de Joan el Caçador rei de Catalunya i Aragó, en una batalla lliurada prop de Navata. Joan III va conduir en endavant les accions militars al Rosselló. El 1391, va haver de marxar a Itàlia per tal d'ajudar a Carles Visconti, senyor de Parma i espòs de la seva germana, Beatriu d'Armanyac, que estava en conflicte amb el seu cosí Joan Galeàs Visconti, duc de Milà. Va aconseguir atreure a la participació en les campanyes a les Grans Companyies i per això va augmentar la seguretat de la població que vivia a França meridional.
Va morir a Alessandria, al Piemont. El va succeir el seu germà Bernat VII d'Armanyac, comte del Charolais.

## Notes

* ↑ a Carlat, de manera nominal fins al 1388; el seu pare havia comprat el vescomtat a Arnau de Caupena el 1384, però va romandre ocupat pels anglesos fins al 1388 i llavors Joan III el va cedir al seu germà Bernat
# Jorge Sepúlveda

Jorge Sepúlveda, nom artístic de Luis Sancho Monleón (València, 1917 - Palma, 16 de juny del 1983), va ser un cantant valencià en castellà de boleros i pasdobles. Era militar mutilat del bàndol republicà, on va servir durant la guerra civil, amb el grau de sergent. El zenit de la seva popularitat artística va ser a les dècades dels anys 40 i 50 del segle xx, en què va col·laborar amb Bonet de San Pedro. Cap la dècada dels 60, la seva carrera es va apagar, doncs la joventut preferia ritmes, i cançons mès modernes, deixant els boleros al calaix.

## Cançons

* Abrázame así
* Adiós
* A escondidas
* Allí
* Bajo el cielo de Palma
* Boca embustera
* Campanitas de la aldea
* Cerezo rosa
* Cocktail de amor
* Como a ti
* Cuando tu no estás
* Desilusión
* Dos cruces
* El mar y tú
* En un pueblecito
* España de mi amores
* Fiesta en la caleta
* La noche que te conocí
* Limosna de amor
* Madrid brujo
* Malvarrosa
* María Dolores
* Mi bella tierruca
* Mi casita de papel
* Mirando al mar
* Monasterio de Santa Clara
* Monísima
* Muy joven para amar
* No te puedo querer
* Para tí nomás
* Piedad
* Porqué te conocí
* Qué bonita es Barcelona
* Quiero llevarme tu amor
* Recuerdo pampero
* Santa Cruz
* Siete lunas
* Silbar en invierno
* Sombra de Rebeca
* Tres veces guapa
* Santander
* Una casa portuguesa
* Viejo tango

## Enllaços externs

* Jorge Sepúlveda al You Tube